system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Canalul Suez.
assistant
Canalul Suez (arabă: قناة السويس, Qanā al-Suways), aflat la vest de Peninsula Sinai, este un canal de 193 km lungime, și lat de 300 m în cel mai îngust punct. Este situat în Egipt, între orașele Port Said (Būr Sa'īd) la Marea Mediterană și Suez (al-Suways) la Marea Roșie.

Canalul permite trecerea în ambele direcții a navelor între Europa și Asia, fără să mai fie necesară înconjurarea Africii pe la vest. Înainte de deschiderea canalului în 1869, bunurile erau uneori transportate între Marea Mediterană și Marea Roșie pe pământ.

Canalul e format din două părți, la nord și la sud de Marele Lac Amar, legând Marea Mediterană de Golful Suez la Marea Roșie.

A fost construit sub conducerea lui Ferdinand de Lesseps și inaugurat la 17 noiembrie 1869.

Descriere 

Canalul Suez este mărginit de Port Said () și Golful Suez (). Are o lungime totală de 193 km, iar lățimea sa, în cel mai îngust loc, este de 300 m.

Canalul nu are ecluze, deoarece nu există diferențe de nivel. Permite trecerea navelor cu deplasament de până la 150.000 de tone. Pot trece navele cu până la 16 m pescaj și există planuri de a mări acest pescaj la 22 m până în 2010, pentru a permite trecerea superpetrolierelor. Astăzi superpetrolierele pot descărca o parte din încărcătură în barje la un capăt al canalului, și o pot reîncărca la celălalt capăt. Există o singură bandă de navigație, cu mai multe locuri de depășire. De obicei, trei convoaie tranzitează canalul zilnic, două către sud și unul către nord. Trecerea durează între 11 și 16 ore, cu o viteză de circa 8 noduri. Viteza redusă previne erodarea malurilor canalului de valurile generate de nave.

Din 1980 s-a deschis un tunel (Tunelul Ahmed Hamdi) pe sub canal, și începând cu 1999, canalul este traversat de o linie de înaltă tensiune. O linie de cale ferată aflată pe malul de vest parcurge paralel întreaga sa lungime.

Volumul de trafic a atins, în 1991, aproximativ 18.300 parcurgeri ale canalului, cu un tonaj total de 426 milioane tone. Marcajul kilometric este în numere arabe și este poziționat pe malul vestic al canalului.

Regulamentul de trafic naval prin canal și în porturile sale este fixat de Autoritatea Navală a Canalului Suez. Aceste regulamente sunt aplicabile atât pentru navele de război, cât și pentru cele comerciale și civile. Zona canalului este port liber.

Regulament 

În general, tranzitarea canalului la primele ore ale zilei nu este posibilă.

Dimensiuni permise 
Navele cu lungime de cel mult 50 m pot tranzita canalul cu un pescaj de 18,9 m. Navele cu balast cu lungime mai mare de 74,67 m și pescaj de 9,75 m la provă și 11 m la pupa pot trece canalul doar în condiții de calm și vizibilitate, cu viteza vântului mai mică de 10 Nd.

Intrări 
În ce privește Port Said, toate navele care vin spre el trebuie să contacteze Oficiul Portuar al Canalului Suez. Navele care sosesc dispun de două locuri de ancorare:
 zona N (de nord), pentru VLCC-uri și nave cu pescaj de peste 11,6 m;
 zona S (de sud), pentru toate tipurile de nave.

Note

Vezi și 
 Listă de superlative geografice

Legături externe 

  Istoria Canalului Suez
  Darius the Great's Suez Inscriptions 
  Constantinople Convention of the Suez Canal, 1888 
  Encyclopedia of the Orient: Suez Canal 
  Entrance of the Suez Canal - 1882
  Plan of the Suez Canal - 1882 
  Suez Canal Container Terminal at Port Said
  Suez Canal Photos
  Opening of the Suez Canal, 1869 
  Bibliography on Water Resources and International Law Peace Palace Library
  Suez Canal article on Howstuffworks 
 Suez Canal Authority website
 Plan of the Suez Canal — 1882 
 Howstuffworks.com: Suez Canal article 
 Panoramio.com: Suez Canal Photos
 Darius the Great's Suez Inscriptions 
 Constantinople Convention of the Suez Canal, 1888 
 Encyclopedia of the Orient: Suez Canal 
 Entrance of the Suez Canal — 1882
 Suez Canal Container Terminal at Port Said
 Opening of the Suez Canal, 1869 
 Bibliography on Water Resources and International Law Peace Palace Library

Fondări în 1869
 
Anii 1860 în Egipt
Canale pentru vase maritime
Economia Egiptului
Geografia Egiptului
Macro-inginerie
! 
Relațiile bilaterale Egipt-Regatul Unit